CELEX: 32019D1854
Language: et
Date: 2019-10-29 00:00:00
Title: Komisjoni rakendusotsus (EL) 2019/1854 29. oktoober 2019, millega asutatakse Euroopa bioloogilise ja biomeditsiinilise kuvamistehnoloogia teadusuuringute taristu Euroopa teadusuuringute infrastruktuuri konsortsiumi kujul (Euro-BioImaging ERIC) (teatavaks tehtud numbri C(2019) 7612 all) (Ainult bulgaaria-, tšehhi-, taani-, hollandi-, inglis-, soome-, itaalia-, portugali-, prantsus-, saksa-, rootsi- ja ungarikeelne tekst on autentsed) (EMPs kohaldatav tekst)

6.11.2019   
               
               
                  ET
               
               
                  Euroopa Liidu Teataja
               
               
                  L 285/9
               
            
         KOMISJONI RAKENDUSOTSUS (EL) 2019/1854
         29. oktoober 2019,
         millega asutatakse Euroopa bioloogilise ja biomeditsiinilise kuvamistehnoloogia teadusuuringute taristu Euroopa teadusuuringute infrastruktuuri konsortsiumi kujul (Euro-BioImaging ERIC)
         
            
               (teatavaks tehtud numbri C(2019) 7612 all)
            
         
         (Ainult bulgaaria-, tšehhi-, taani-, hollandi-, inglis-, soome-, itaalia-, portugali-, prantsus-, saksa-, rootsi- ja ungarikeelne tekst on autentsed)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 25. juuni 2009. aasta määrust (EÜ) nr 723/2009 Euroopa teadusuuringute infrastruktuuri konsortsiumi (ERIC) käsitleva ühenduse õigusliku raamistiku kohta, (1) eriti selle artikli 6 lõike 1 punkti a,
         ning arvestades järgmist:
         
                     (1)
                  
                  
                     Bulgaaria, Tšehhi Vabariik, Taani, Prantsusmaa, Iisrael, Itaalia, Ungari, Madalmaad, Austria, Norra, Portugal, Soome, Rootsi, Ühendkuningriik ja Euroopa Molekulaarbioloogia Laboratoorium esitasid komisjonile taotluse (edaspidi „taotlus“) asutada Euroopa bioloogilise ja biomeditsiinilise kuvamistehnoloogia teadusuuringute taristu Euroopa teadusuuringute infrastruktuuri konsortsiumi kujul (Euro-BioImaging ERIC). Belgia on teinud teatavaks oma otsuse osaleda taristus Euro-BioImaging ERIC esialgu vaatlejana. Taotlejad leppisid kokku, et taristu Euro-BioImaging vastuvõttev liikmesriik on Soome.
                  
               
                     (2)
                  
                  
                     Vastavalt EMP ühiskomitee otsusele nr 72/2015 (2) hõlmab Euroopa Majanduspiirkonna (EMP) leping määrust (EÜ) nr 723/2009.
                  
               
                     (3)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate kavatsuse kohta liidust välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või väljaastumislepingu puudumise korral, võttes arvesse Euroopa Ülemkogu otsust (EL) 2019/584, (3)1. novembril 2019, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (4)
                  
                  
                     Ilma et sellega piirataks väljaastumislepingu sätete kohaldamist, käsitatakse pärast liidust väljaastumist Ühendkuningriiki kolmanda riigina määruse (EÜ) nr 723/2009 artikli 2 punkti b tähenduses.
                  
               
                     (5)
                  
                  
                     Komisjon hindas taotlust vastavalt määruse (EÜ) nr 723/2009 artikli 5 lõikele 2 ja jõudis järeldusele, et see vastab nimetatud määruses sätestatud nõuetele.
                  
               
                     (6)
                  
                  
                     Käesoleva otsusega ettenähtud meetmed on kooskõlas määruse (EÜ) nr 723/2009 artikli 20 kohaselt asutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Käesolevaga asutatakse Euroopa bioloogilise ja biomeditsiinilise kuvamistehnoloogia teadusuuringute taristu Euroopa teadusuuringute infrastruktuuri konsortsiumi kujul (Euro-BioImaging ERIC).
            
            
               2.   Euro-BioImaging ERICu põhikirja olulised osad on esitatud lisas.
            
         
         
            Artikkel 2
            Käesolev otsus on adresseeritud Belgia Kuningriigile, Bulgaaria Vabariigile, Tšehhi Vabariigile, Taani Kuningriigile, Prantsuse Vabariigile, Iisraeli riigile, Itaalia Vabariigile, Ungarile, Madalmaade Kuningriigile, Austria Vabariigile, Norra Kuningriigile, Portugali Vabariigile, Soome Vabariigile, Rootsi Kuningriigile, Suurbritannia ja Põhja-Iiri Ühendkuningriigile ning Euroopa Molekulaarbioloogia Laboratooriumile.
         
         
            Brüssel, 29. oktoober 2019
            
               
                  Komisjoni nimel
               
               Carlos MOEDAS
               komisjoni liige
            
         
         
            (1)  ELT L 206, 8.8.2009, lk 1.
         
            (2)  EMP ühiskomitee 20. märtsi 2015. aasta otsus nr 72/2015, millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust [2016/755] (ELT L 129, 19.5.2016, lk 85).
         
            (3)  Euroopa Ülemkogu 11. aprilli 2019. aasta otsus (EL) 2019/584, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 101, 11.4.2019, lk 1).
      
      
         
            LISA
            
               EURO-BIOIMAGING ERICu PÕHIKIRJA OLULISED OSAD
            
            Järgmised Euro-BioImaging-ERICu põhikirja artiklid ja lõiked on põhikirja olulised osad nõukogu määruse (EÜ) nr 723/2009 artikli 6 lõike 3 tähenduses.
            
               1.   Ülesanded ja tegevus (Euro-BioImaging ERICu põhikirja artikkel 1)
            
            
                     
                        1)
                     
                     
                        Euro-BioImaging ERICu peamine ülesanne on luua selline üleeuroopaline hajus teadusuuringute kuvamistaristu, mis annab teadlastele avatud juurdepääsu uuenduslikele bioloogilistele ja meditsiinilistele kuvatehnoloogiatele, ja seda hallata. Euro-BioImaging ERICu eesmärk on pakkuda ka eksperdi-, kuvaandmete ja koolitusteenuseid tipptasemel uuringute tegemiseks, kasutades kuvatehnoloogiaid.
                     
                  
                     
                        2)
                     
                     
                        Oma põhiülesande täitmisel kooskõlas käesoleva põhikirja sätetega on Euro-BioImaging ERICul oma viieaastase strateegilise kava rakendamisel täita eelkõige järgmised ülesanded:
                        
                                    a)
                                 
                                 
                                    tagada avatud füüsiline juurdepääs kuvamistaristule;
                                 
                              
                                    b)
                                 
                                 
                                    pakkuda tipptasemel eksperditeadmisi ja teenuseid tehnoloogia kasutajatele;
                                 
                              
                                    c)
                                 
                                 
                                    korraldada koolitusi tehnoloogia kasutajatele, seadmetega töötajatele ja tehnoloogiaekspertidele;
                                 
                              
                                    d)
                                 
                                 
                                    toetada kasutaja loodud kuvaandmete analüüsimist ja salvestamist;
                                 
                              
                                    e)
                                 
                                 
                                    tagada avatud virtuaalne juurdepääs kuvaanalüüsi tarkvarale ja üldist huvi pakkuvate kuvaandmete hoidlatele;
                                 
                              
                                    f)
                                 
                                 
                                    järgida kujutise saamise, koolituse ja andmehalduse rangeid kvaliteedistandardeid;
                                 
                              
                                    g)
                                 
                                 
                                    kooskõlastada teadusliku kuvatehnika ringkondade tegevust ja lõimimist Euroopa tasandil;
                                 
                              
                                    h)
                                 
                                 
                                    täita muid põhiülesande jaoks vajalikke ülesandeid.
                                 
                              
                  
                     
                        3)
                     
                     
                        Euro-BioImaging ERIC võib tegeleda ka muuga, näiteks:
                        
                                    a)
                                 
                                 
                                    Euro-BioImaging ERICu tutvustamine;
                                 
                              
                                    b)
                                 
                                 
                                    teenustega seotud tehnoloogilise arengu järgimine;
                                 
                              
                                    c)
                                 
                                 
                                    ühine arendustegevus kooskõlastatud pikaajalise arengukava alusel, nagu nt koostöö taristu Euro-BioImaging ERIC sõlmpunktide ja kasutajarühmade, sealhulgas tööstusettevõtete vahel;
                                 
                              
                                    d)
                                 
                                 
                                    teadmiste edasiandmine tööstusele ja poliitikakujundajatele;
                                 
                              
                                    e)
                                 
                                 
                                    Euro-BioImaging ERICu vahendite tutvustamine hariduse ja koolituse otstarbel;
                                 
                              
                                    f)
                                 
                                 
                                    koostöö ja koostalitlus teadusuuringute taristuga seotud ja üksteist täiendavates valdkondades.
                                 
                              
                  
                     
                        4)
                     
                     
                        Euro-BioImaging ERIC täidab oma peamist ülesannet mittetulunduslikul alusel. Euro-BioImaging ERICul võib olla piiratud ulatuses otsest või kaudset majanduslikku kõrvaltegevust, kui see tegevus on kooskõlas Euro-BioImaging ERICu peamise ülesande ja selle täitmiseks vajaliku tegevusega ning ei ohusta ülesande täitmist. Euro-BioImaging ERIC kasutab sellisest piiratud ulatusega majanduslikust kõrvaltegevusest saadud tulu oma eesmärkide saavutamiseks.
                     
                  
               2.   Põhikirjajärgne asukoht (Euro-BioImaging ERICu põhikirja artikkel 2)
            
            
                     
                        1)
                     
                     
                        Euro-BioImaging ERIC on hajus teadusuuringute taristu, mille põhikirjajärgne asukoht on Soomes.
                     
                  
                     
                        2)
                     
                     
                        Bioloogilise kuvamise osakonda (biokeskus) ja kuvaandmeid haldab Euroopa Molekulaarbioloogia Laboratoorium ning meditsiinilise kuvamise osakonda (meditsiinikeskus) ja kuvaandmeid haldab Itaalia.
                     
                  
                     
                        3)
                     
                     
                        Põhikirjajärgne asukoht, biokeskus ja meditsiinikeskus moodustavad Euro-BioImaging ERICu keskuse.
                     
                  
                     
                        4)
                     
                     
                        Euro-BioImaging ERIC ühendatakse teenustaseme kokkulepete kaudu taristu Euro-BioImaging ERICu sõlmpunktidega, mis asuvad Euro-BioImaging ERICu liikmete üksustes või nende juures.
                     
                  
               3.   Nimi (Euro-BioImaging ERICu põhikirja artikkel 3)
            
            Euroopa bioloogilise ja biomeditsiinilise kuvamistehnoloogia teadusuuringute taristu asutatakse Euroopa teadusuuringute infrastruktuuri konsortsiumi kujul (Euro-BioImaging ERIC) määruse (EÜ) nr 723/2009 kohaselt ja selle nimi on Euroopa teadusuuringute infrastruktuuri konsortsium Euro-BioImaging ehk Euro-BioImaging ERIC.
            4.   Tegevuse kestus ja tegevuse lõpetamine (Euro-BioImaging ERICu põhikirja artikkel 4)
            
            
                     
                        1)
                     
                     
                        Euro-BioImaging ERIC toimib tähtajatult, kuid selle tegevuse võib lõpetada lõigetes 2–3 sätestatud menetluse kohaselt.
                     
                  
                     
                        2)
                     
                     
                        Euro-BioImaging ERICu tegevuse lõpetamise otsuse teeb Euro-BioImaging ERICu nõukogu kahekolmandikulise häälteenamusega.
                     
                  
                     
                        3)
                     
                     
                        Pärast Euro-BioImaging ERICu võlgade tasumist allesjäänud vara jaotatakse Euro-BioImaging ERICu liikmete ja vaatlejate vahel võrdeliselt nende Euro-BioImaging ERICusse tehtud sissemakse kogusummaga, kui Euro-BioImaging ERICu nõukogu ei ole teisiti kokku leppinud.
                     
                  5.   Vastutus (Euro-BioImaging ERICu põhikirja artikkel 5)
            
            
                     
                        1)
                     
                     
                        Euro-BioImaging ERIC vastutab oma võlgade eest. Euro-BioImaging ERIC ei vastuta taristu Euro-BioImaging ERIC sõlmpunktides tekkivate kohustuste eest.
                     
                  
                     
                        2)
                     
                     
                        Euro-BioImaging ERICu liikmete rahaline vastutus Euro-BioImaging ERICu võlgade eest piirdub nende vastavate sissemaksetega.
                     
                  
                     
                        3)
                     
                     
                        Euro-BioImaging ERIC kindlustab ennast nõuetekohaselt Euro-BioImaging ERICu toimimisega seotud riskide eest.
                     
                  6.   Kasutajate juurdepääs (Euro-BioImaging ERICu põhikirja artikkel 6)
            
            
                     
                        1)
                     
                     
                        Tegelik juurdepääs Euro-BioImaging ERICu teenustele, sealhulgas füüsiline juurdepääs kõigile kuvatehnoloogistele meetoditele, koolitusele ja eksperditeadmistele tagatakse kasutaja kavandatud uurimisprojekti teadusliku väärtuse ja tehnilise teostatavuse alusel.
                     
                  
                     
                        2)
                     
                     
                        Euro-BioImaging ERICu nõukogu kiidab heaks Euro-BioImaging ERICu teenustele juurdepääsu menetlusi ja kriteeriume reguleerivad eeskirjad, võttes arvesse teadustaristutele juurdepääsu käsitleva Euroopa harta põhimõtteid.
                     
                  
                     
                        3)
                     
                     
                        Euro-BioImaging ERICu hallatavad kuvaandmed on kooskõlas FAIR-põhimõtetega (leitavus, kättesaadavus, ühilduvus ja taaskasutatavus) kättesaadavad kõigile teadlastele, teadusasutustele ja muudele sidusrühmadele, kui see on seadusega lubatud. Andmete kasutamise ja kogumise suhtes kohaldatakse asjaomaseid andmekaitset käsitlevaid õigusnorme.
                     
                  7.   Teaduslik hindamine (Euro-BioImaging ERICu põhikirja artikkel 7)
            
            Euro-BioImaging ERICu tegevust hindab igal aastal Euro-BioImaging ERICu teaduslik nõuandekogu.
            8.   Teabe levitamine (Euro-BioImaging ERICu põhikirja artikkel 8)
            
            
                     
                        1)
                     
                     
                        Euro-BioImaging ERICu ülesanne on hõlbustada teadusuuringuid ja tagada üldjuhul võimalikult avatud juurdepääs teadusuuringute andmetele vastavalt Euro-BioImaging ERICu teabe levitamise põhimõtetes kehtestatud tingimustele.
                     
                  
                     
                        2)
                     
                     
                        Euro-BioImaging ERIC palub teadlastel oma uurimistulemused avalikkusele kättesaadavaks teha ja teeb ettepaneku teha tulemused kättesaadavaks Euro-BioImaging ERICu kaudu. Väljaannetes tuleb viidata Euro-BioImaging ERICu teenuste ja/või taristu kasutamisele.
                     
                  
                     
                        3)
                     
                     
                        Euro-BioImaging ERIC kasutab sihtrühmadeni jõudmiseks erinevaid kanaleid, sealhulgas veebiportaalid, uudiskirjad, seminarid, osalemine konverentsidel, artiklid ajakirjades ja päevalehtedes.
                     
                  9.   Intellektuaalomandi õigused (Euro-BioImaging ERICu põhikirja artikkel 9)
            
            
                     
                        1)
                     
                     
                        Euro-BioImaging ERICu ja kasutajate vahelise lepingu tingimuste kohaselt kuuluvad Euro-BioImaging ERICu kasutajate loodud intellektuaalomandi õigused neile kasutajatele.
                     
                  
                     
                        2)
                     
                     
                        Euro-BioImaging ERIC võib omada sellise intellektuaalomandi õigusi, mille Euro-BioImaging ERIC on täielikult või osaliselt loonud, omandanud või välja arendanud, tingimustel, mis on kehtestatud Euro-BioImaging ERICu intellektuaalomandi õiguste poliitikas.
                     
                  10.   Tööhõive (Euro-BioImaging ERICu põhikirja artikkel 10)
            
            Euro-BioImaging ERICu keskuse büroo töötajate valimine, töölevõtmine ja töösuhted on läbipaistvad, mittediskrimineerivad ning võrdseid võimalusi austavad.
            11.   Hanked (Euro-BioImaging ERICu põhikirja artikkel 11)
            
            Euro-BioImaging ERIC kohtleb hankemenetluses osalevaid kandidaate ja pakkujaid võrdselt ja mittediskrimineerivalt. Euro-BioImaging ERIC lähtub oma hankepõhimõtetes läbipaistvuse, mittediskrimineerimise ja konkurentsi põhimõtetest. Hankemenetluste ja -kriteeriumide üksikasjalikud eeskirjad sätestatakse hankepoliitika rakenduseeskirjades.